

RESUM DE LA REUNIÓ RELACIONADA AMB LES MESURES DE SEGURETAT A LES OFICINES I DEL PROCÉS DE DESESCALADA

SECCIÓ SINDICAL DE CCOO A LA DIPUTACIÓ DE BARCELONA

17.06.2020

Ahir al matí vàrem tenir una nova reunió amb la Corporació relacionada amb la planificació i disseny de la seguretat a les oficines. Com recordareu, aquestes reunions es celebren com a resposta a una petició feta per a CCOO (cliqueu aquí)

Fins aquest moment, s’ha prestat el servei de manera exclusivament via telemàtica i és la nostra voluntat, i així ho hem expressat, que es segueixi prioritzant el treball no presencial. Ara bé, en un context de desescalada on ja es donarà en breu per acabat l’Estat d’Alarma, és lògic que es vagi reemprenent l’atenció presencial també a l’ORGT. CCOO insistim que es faci de manera gradual amb el personal imprescindible i amb totes les mesures de seguretat.

Els principis de prudència i responsabilitat han de regir les nostres actuacions. Hem de blindar els nostres llocs de treball a possibles contagis i rebrots!

Segueixen vigents els principis del protocol de Diputació:

* Minimització del risc de contagis.
* Optimització de la prestació del servei públic.
* Priorització de la modalitat de treball no presencial.
* Dret a la conciliació
* Protecció dels col·lectius vulnerables

**DESESCALADA** Respecte a les 12 oficines que es preveu que s'obrin el dia 22 de juny, hem remarcat que aquestes s'han d'equipar prèviament amb totes les mesures i garanties que reflecteix el Protocol (cliqueu aquí).

A més, el personal ha d’haver realitzat abans de la seva incorporació, el curs de formació on-linesobre les instruccions d’accés als llocs de treball i mesures preventives de la COVID-19 i ser sotmès a un test de detecció d’anticossos.

L’exigència és la mateixa respecte a les oficines que estiguin dins de les dependències dels Ajuntaments. Sense cap excepció, també tenen que complir prèviament amb totes les mesures.

Insistim moltíssim en aquests temes i ho farem les vegades que calgui. Inclús així, ens vam assabentar que el **Servei de Registre**, que va obrir fa uns dies, ho va fer sense la mampara de protecció higiènica. **Inadmissible!** Així ho hem denunciat. Hem emfatitzat en que aquesta situació no pot tornar a succeir. Per tant, des de CCOO us demanem a tots aquells i aquelles que us aneu incorporant de forma presencial, que us poseu en contacte amb nosaltres per informar-nos de les mancances de prevenció i protecció que us pugueu trobar en els centres de treball.

VENTILACIÓ I RENOVACIÓ D'AIRES Com ja us hem dit en altres ocasions, ens preocupa el sistema de climatització de les oficines Especialment tenint en compte que de no fer-se bé, aquestes instal·lacions podrien ser font de contagis per la COVID-19. S’ha de garantir també la ventilació adequada natural o general forçada. Per la qual cosa, prèviament a l’inici de l’activitat presencial ja portem setmanes exigint que es revisi i netegi els sistemes de climatització. Hem demanat que es faci una difusió massiva a través de la Intranet, donada la problemàtica.

El servei de Coordinació ens informa que efectivament, la tasca prèvia de neteja i manteniment de filtres es farà prèviament a l'obertura de cada oficina.

CONTROL DE TEMPERATURA Tal com passarà en la resta de centres de treball de la Diputació, s’ha d’establir com s’efectuarà el control de temperatura.

La presa de temperatura del personal correspondrà al cap de l’oficina. Ara bé, és important que sapigueu que, respecte a les persones usuàries que vulguin accedir als nostres centres, no se’ls podrà prendre la temperatura fins que no es resolgui una consulta feta a l’APDCAT. Us informarem quan tinguem novetats al respecte.

SISTEMA DE FITXATGE Pel que fa al sistema de fitxatge per control remot, hem demanat que ens informin com funciona i quan s'implementarà. Es demana que es faci un nota explicativa al personal.

La DSRH ens informa que ja s'estan realitzant unes instruccions sobre aquest tema i que durant el dia d'avui les penjaran a la intranet. Recordeu que el fitxatge es una garantia i protecció per al treballador o treballadora, que en tot moment pot justificar i acreditar la realització de la seva jornada de treball.

**FLEXIBILITZACIÓ D'HORARIS** Trobem que es molt necessari que s'informi al personal (que treballi presencialment) de les mesures de flexibilitat disponibles sobretot pel que fa a les entrades i sortides dels centres de treball per tal que aquestes siguin les més esglaonades possible i evitar la coincidència de diverses persones en els accessos als centres de treball.

MESURES DE COMPACTACIÓ DE JORNADA PEL PERSONAL PRESENCIAL I REDUCCIÓ DE LA JORNADA. Tal i com diu el protocol de la Diba hem demanat que el personal que faci atenció presencial i tingui ampliacions de jornada aquell mateix dia, se l'eximeixi de realitzar-la, donada la situació d'excepcionalitat en la que ens trobem. Si no fos així, exigim que aquest personal se li aboni el pagament del xec gourmet corresponent.

Pel que fa a la jornada, si l'objectiu d'obrir les oficines de 8.30 a 14h és única i exclusivament per fer atenció presencial, no entenem perquè el personal ha d'estar presencialment fora d'aquest horari.

Per tant, hem demanat a la Corporació que valori les nostres propostes, les quals tenen com objectiu limitar el risc a contagis el temps estrictament necessari.

**DESCONNEXIÓ DIGITAL** El protocol indica: “*Es garanteix el dret a la desconnexió digital fora de l’horari de treball assignat, respectant el temps de descans i la intimitat personal dels empleats i de les empleades”.* Exigim que tots els comandaments respectin aquest dret i s’abstinguin d’enviar comunicacions (missatgeria de WhatApp o similar, trucades de telèfon o fins i tot mailing) fora de la jornada de treball establerta. CCOO ens prendrem seriosament els incompliments que ens puguin fer arribar el personal i actuarem amb determinació.

### VACANCES L’Article 24 de l’Acord de condicions del personal de la Diputació, indica que les vacances es poden gaudir *“entre els mesos de juliol, agost i setembre”*. I afegeix que “*a petició de l'interessat i llevat de la disconformitat motivada del servei, es podrà gaudir del període de vacances fora dels mesos assenyalats però sempre dintre de l'any natural”*.

No hi ha cap modificació al respecte.

CONTROL DE LES CITES PREVIES Demanen a la Corporació que setmanalment ens enviïn la relació de cites prèvies que es realitzin per tal de comprovar si es necessari o no el número de persones que de forma presencial hauran d'estar a les oficines.

Igualment la Corporació ens informa que es revisaran totes les cites prèvies que s'activin, de tal manera que, prèviament a que vingui al contribuent de forma presencial, se li trucarà per intentar donar-li tràmit i reduir així la presencialitat.

TRASPAS DE MATERIAL Si durant el període de vacances, el personal s'ha d'intercanviar els telèfons corporatius per rebre les trucades de les oficines, en cap cas ha d'anar al càrrec de la persona treballadora. Així ho hem exposat i la corporació ha pres nota de la nostra petició. Establiran un sistema alternatiu a càrrec de l'Administració.

INFORMACIÓ AL PERSONAL Continuem insistint a la Direcció de la importància de fer servir tots els mitjans que tenim al nostre abast per tal que el personal estigui informat en tot moment de les modificacions, obertura de centres de treball i en definitiva de tot allò que calgui. No pot ser que el personal se n'assabenti quina oficina obrirà i quina no a través de la web. Ha d'haver màxima fluïdesa i transparència en la informació. Així doncs, per a nosaltres és essencial que es determini de manera transparent com i quan es faran les modificacions a les oficines.

**CÁMERES DE VIDEO VIGILANCIA** D’acord amb l’auditoria feta i l’informe elaborat, considerem que la solució és la separació física dels espais de treball i usuari. Complementàriament, la corporació aposta per a la col·locació de càmeres de vídeo vigilància pels seus efectes dissuasoris, a més que aporta un element probatori essencial en cas de denúncia.

S'està treballant en un plec de condicions tècniques per tal de realitzar una prova pilot de manera immediata i veure quin es el resultat i la percepció de seguretat que té el treballador o treballadora.

No obstant, i tot i les nostres peticions, no aposten per ampliar la vigilància de personal de seguretat privada. En canvi, ens convocaran a una reunió amb el Cap de Mossos d'esquadra per tal que ens informin de quin es el procediment que tenen previst per a reforçar la seguretat a les oficines.

PROTOCOL VIOLÈNCIA En la anterior reunió, CCOO vàrem exigir la necessitat de realitzar un protocol de violència a les oficines. Ens informen que ja està realitzat i pendent de fer les ultimes revisions. Pròximament es publicarà per a que tothom tingui les màximes eines davant d'aquestes possibles situacions.

SOBRECARREGA DE FEINA A LES OFICINES I BORSA DE TREBALL Continuem exigint solucions a la sobrecàrrega de feina que venen patint les oficines del territori des de fa molt de temps i ara més amb el reforç del *Call Center*. Recordareu que com a conseqüència de la pandèmia va quedar suspesa la convocatòria de la borsa de treball.

No obstant això, sabem que des de la gerència ja han fet gestions amb la facultat de dret per veure la disponibilitat per a realitzar l'examen presencial en aquestes aules i la capacitat d'aforament tenint en compte les limitacions imposades tot i la anomenada “nova normalitat”.

Us informarem a mida que tinguem més informació sobre aquest aspecte.